stanford-oval/wikipedia huggingface dataset:
กีฬาแห่งชาติ ครั้งที่ 41

| --- | --- |

เมืองเจ้าภาพ: จังหวัดเชียงใหม่
ทีมเข้าร่วม: 77 จังหวัด
นักกีฬาเข้าร่วม: คน
กีฬา: 43 ชนิดกีฬา 2 กีฬาสาธิต
พิธีเปิด: 9 ธันวาคม 2555 (2555-12-09)
พิธีปิด: 19 ธันวาคม 2555 (2555-12-19)
ประธานพิธีเปิด: ชุมพล ศิลปอาชา
ผู้จุดคบเพลิง: ณัฐพงษ์ เกษอินทร์ และ โทนี่ จา
สนามกีฬาหลัก: สนามกีฬาสมโภชเชียงใหม่ 700 ปี
← ครั้งที่ 40ครั้งที่ 42 →
กีฬาแห่งชาติ ครั้งที่ 41 หรือ เชียงใหม่เกมส์ จัดขึ้นที่จังหวัดเชียงใหม่ ระหว่างวันที่ 9-19 ธันวาคม 2555 โดยมีนักกีฬากว่าหมื่นคน จาก 77 จังหวัด เข้าร่วมการแข่งขัน มีการชิงเหรียญ 601 เหรียญทอง สำหรับพิธีเปิดการแข่งขันนั้น นายชุมพล ศิลปอาชา รองนายกรัฐมนตรี และ รัฐมนตรีว่าการกระทรวงการท่องเที่ยวและกีฬา เป็นประธานในพิธี โดยมี ณัฐพงษ์ เกษอินทร์ นักว่ายน้ำทีมชาติไทย เป็นผู้จุดคบเพลิง
รอบคัดเลือก

ก่อนการแข่งขันรอบสุดท้าย เชียงใหม่เกมส์ มีการแข่งขันรอบคัดเลือก โดยแบ่งเป็น 5 ภาค คือ
ภาค 1 มี 8 จังหวัด ประกอบด้วย จันทบุรี ฉะเชิงเทรา ชลบุรี ตราด นครนายก ปราจีนบุรี ระยอง และสระแก้ว
ภาค 2 มี 18 จังหวัด ประกอบด้วย กรุงเทพมหานคร กาญจนบุรี ชัยนาท นครปฐม นนทบุรี ปทุมธานี ประจวบคีรีขันธ์ พระนครศรีอยุธยา เพชรบุรี ราชบุรี ลพบุรี สมุทรปราการ สมุทรสงคราม สมุทรสาคร สระบุรี สิงห์บุรี สุพรรณบุรี  และอ่างทอง
ภาค 3 มี 20 จังหวัด ประกอบด้วย กาฬสินธุ์ ขอนแก่น ชัยภูมิ นครพนม นครราชสีมา บึงกาฬ บุรีรัมย์ มหาสารคาม มุกดาหาร ยโสธร ร้อยเอ็ด เลย ศรีสะเกษ สกลนคร สุรินทร์ หนองคาย หนองบัวลำภู อำนาจเจริญ อุดรธานี และอุบลราชธานี
ภาค 4 มี 14 จังหวัด ประกอบด้วย กระบี่ ชุมพร ตรัง นครศรีธรรมราช นราธิวาส ปัตตานี พังงา พัทลุง ภูเก็ต ยะลา ระนอง สงขลา สตูล และสุราษฎร์ธานี
ภาค 5 มี 17 จังหวัด ประกอบด้วย กำแพงเพชร เชียงราย เชียงใหม่ ตาก นครสวรรค์ น่าน พะเยา พิจิตร พิษณุโลก เพชรบูรณ์ แพร่ แม่ฮ่องสอน ลำปาง ลำพูน สุโขทัย อุตรดิตถ์ และอุทัยธานี
ซึ่ง จะมีการแข่งขันคัดเลือกแบบรวมภาคอีกครั้ง ก่อนเข้าสู่การแข่งขันรอบสุดท้าย เชียงใหม่เกมส์
สัญลักษณ์การแข่งขัน

แนวความคิด
1.พระธาตุดอยสุเทพ สิ่งศักดิ์สิทธิ์คู่บ้านคู่เมืองจังหวัดเชียงใหม่
2.ช้าง สัญลักษณ์ประจำจังหวัดเชียงใหม่ และแทนธรรมชาติที่สวยงามของจังหวัดเชียงใหม่
3.วงกลม หมายถึง วงล้อ สื่อพลังขับเคลื่อนการพัฒนาสู่ความสำเร็จ
4.คนชูมือ สื่อความยินดีของชาวเชียงใหม่ ที่ได้รับการไว้วางใจให้จัดการแข่งขันกีฬาแห่งชาติ ครั้งที่ 41
5.สีฟ้าเข้ม – สีประจำจังหวัดเชียงใหม่
6.สีทอง – ความเจริญรุ่งเรือง – ก้าวหน้า
7.สีน้ำเงิน – ความหนักแน่น มั่นคง น่าเชื่อถือ
8.สีแดง – พลัง ความสำเร็จ
สัญลักษณ์การแข่งขัน > สัตว์นำโชค

ช้างเป็นสัญลักษณ์ประจำจังหวัด คือ รูปช้างเผือกในเรือนแก้ว หมายถึงความสำคัญ 2 ประการของจังหวัดซึ่งช้างเผือกคือ
ช้างที่เจ้าผู้ครองนครเชียงใหม่นำมาทูลเกล้าฯ ถวายสมเด็จพระพุทธเลิศหล้านภาลัย (รัชกาลที่ 2) และได้ขึ้นระวางเป็นช้างเผือกเอกในรัชกาล
ส่วนเรือนแก้ว คือดินแดนที่พุทธศาสนารุ่งเรืองสูงสุด
สรุปเหรียญรางวัล

| อันดับที่ | จังหวัด | ทอง | เงิน | ทองแดง | รวม |
| --- | --- | --- | --- | --- | --- |
| 1 | กรุงเทพมหานคร | 100 | 97 | 109 | 306 |
| 2 |  ชลบุรี | 65 | 39 | 54 | 158 |
| 3 | สุพรรณบุรี | 52 | 38 | 40 | 130 |
| 4 | เชียงใหม่ | 33 | 46 | 47 | 126 |
| 5 | นครราชสีมา | 21 | 22 | 26 | 69 |
| 6 | นนทบุรี | 20 | 21 | 26 | 67 |
| 7 | ขอนแก่น | 17 | 16 | 24 | 57 |
| 8 | อุบลราชธานี | 16 | 10 | 20 | 46 |
| 9 | ชุมพร  | 13 | 14 | 7 | 34 |
| 10 | สมุทรปราการ | 12 | 18 | 21 | 51 |
| 11 | นครศรีธรรมราช | 12 | 14 | 22 | 48 |
| 12 | ปทุมธานี | 12 | 13 | 10 | 35 |
| 13 | จันทบุรี | 12 | 7 | 13 | 32 |
| 14 | สุราษฎร์ธานี | 11 | 11 | 15 | 37 |
| 15 | ตรัง | 11 | 10 | 19 | 40 |
| 16 | สมุทรสาคร | 10 | 11 | 17 | 38 |
| 17 | สุรินทร์ | 10 | 9 | 5 | 24 |
| 18 | มหาสารคาม | 9 | 9 | 9 | 27 |
| 19 | พิษณุโลก | 9 | 5 | 5 | 19 |
| 20 | ลำปาง | 8 | 5 | 10 | 23 |
| 21 | ศรีสะเกษ | 7 | 19 | 22 | 48 |
| 22 | ราชบุรี | 7 | 6 | 6 | 19 |
| 23 | นครสวรรค์ | 7 | 2 | 5 | 14 |
| 24 | สุโขทัย | 7 | 1 | 14 | 22 |
| 25 | นครปฐม | 6 | 13 | 16 | 35 |
| 26 | ภูเก็ต | 6 | 12 | 26 | 44 |
| 27 | สระบุรี | 5 | 6 | 13 | 24 |
| 28 | สงขลา | 5 | 6 | 8 | 19 |
| 29 | ตราด | 5 | 5 | 7 | 17 |
| 30 | ลพบุรี | 5 | 4 | 9 | 18 |
| 31 | พะเยา | 5 | 2 | 4 | 11 |
| 32 | พัทลุง | 4 | 5 | 7 | 16 |
| 33 | พังงา | 4 | 5 | 3 | 12 |
| 34 | เพชรบูรณ์ | 4 | 4 | 13 | 21 |
| 35 | ปราจีนบุรี | 4 | 4 | 2 | 10 |
| 36 | เชียงราย | 4 | 3 | 6 | 13 |
| 37 | ปัตตานี | 4 | 3 | 3 | 10 |
| 38 | แม่ฮ่องสอน | 4 | 2 | 6 | 12 |
| 39 | อำนาจเจริญ | 4 | 2 | 2 | 8 |
| 40 | กระบี่ | 3 | 5 | 15 | 23 |
| 41 | ลำพูน | 3 | 5 | 4 | 12 |
| 42 | ร้อยเอ็ด | 3 | 3 | 4 | 10 |
| 43 | สระแก้ว | 3 | 1 | 3 | 7 |
| 44 | กาฬสินธุ์ | 3 | - | 3 | 6 |
| 45 |  กาญจนบุรี  | 2 | 7 | 7 | 16 |
| 46 | สกลนคร | 2 | 5 | 8 | 15 |
| 47 | ชัยภูมิ  | 2 | 4 | 4 | 10 |
| 48 | ประจวบคีรีขันธ์ | 2 | 3 | 7 | 12 |
| 49 | บุรีรัมย์ | 2 | 3 | 6 | 11 |
| 49 | ระยอง | 2 | 3 | 6 | 11 |
| 51 | ฉะเชิงเทรา  | 2 | 3 | 5 | 10 |
| 52 | พระนครศรีอยุธยา | 2 | 3 | 3 | 8 |
| 53 | อุดรธานี | 2 | 2 | 8 | 12 |
| 54 | แพร่ | 2 | 2 | 4 | 8 |
| 54 | เลย | 2 | 2 | 4 | 8 |
| 56 | สิงห์บุรี | 2 | 2 | 2 | 6 |
| 57 | กำแพงเพชร  | 2 | 1 | 1 | 4 |
| 58 | บึงกาฬ | 2 | - | 4 | 6 |
| 59 | นครนายก  | 1 | 4 | 2 | 7 |
| 60 | ระนอง | 1 | 2 | 3 | 6 |
| 61 | ชัยนาท  | 1 | 1 | 4 | 6 |
| 62 | นครพนม | 1 | 1 | 3 | 5 |
| 62 | สตูล | 1 | 1 | 3 | 5 |
| 64 | หนองคาย | 1 | 1 | 2 | 4 |
| 65 | น่าน | 1 | - | 11 | 12 |
| 66 | พิจิตร | 1 | - | 9 | 10 |
| 67 | มุกดาหาร | 1 | - | 2 | 3 |
| 68 | อุทัยธานี | 1 | - | - | 1 |
| 69 | อ่างทอง | - | 5 | 8 | 13 |
| 70 | อุตรดิตถ์ | - | 3 | 4 | 7 |
| 71 | หนองบัวลำภู | - | 3 | 1 | 4 |
| 72 | นราธิวาส | - | 2 | 3 | 5 |
| 73 | เพชรบุรี | - | 2 | - | 2 |
| 74 | ยะลา | - | 1 | 5 | 6 |
| 75 | ตาก  | - | 1 | 4 | 5 |
| 76 | ยโสธร | - | - | 3 | 3 |
| 77 | สมุทรสงคราม | - | - | - | - |
| รวม | รวม | 603 | 600 | 836 | 2039 |
หมายเหตุ รายการที่ครองเหรียญร่วมกัน
กรีฑา - กระโดดสูงชาย ครองเหรียญทองร่วมกัน
กรีฑา - กระโดดสูงหญิง ครองเหรียญทองร่วมกัน
ยิมนาสติก - ราวเดี่ยวชาย ครองเหรียญเงินร่วมกัน
สัตว์นำโชคเชียงใหม่เกมส์
ชัตเตอร์เป็นหลัก

แป้นหมุนเลือกโหมดสำหรับโหมด ชัตเตอร์เป็นหลัก แสดงโดยใช้ตัว S
ชัตเตอร์เป็นหลัก (shutter priority) เป็นโหมดการเปิดรับแสงแบบหนึ่งสำหรับการถ่ายภาพด้วยกล้องดิจิทัล เช่น กล้องดีเอสแอลอาร์ บนแป้นปรับโหมดของกล้องนิคอนจะแทนโหมดนี้ด้วยตัวอักษร S ส่วนในกล้องแคนนอนจะแทนตัวอักษร Tv ในโหมดชัตเตอร์เป็นหลัก ช่างภาพสามารถกำหนดความเร็วชัตเตอร์ (เวลาการเปิดรับแสง) ได้ด้วยตนเอง และระบบวัดแสงอัตโนมัติของเครื่องจะคำนวณค่าเปิดรับแสง จากนั้นจึงกำหนดค่ารูรับแสง (ค่าเอฟ) โดยอัตโนมัติเพื่อให้สอดคล้องตามความเร็วชัตเตอร์ที่ผู้ใช้เลือก
วัตถุประสงค์

จุดประสงค์ของการใช้โหมด ชัตเตอร์เป็นหลัก คือผู้ใช้สามารถกำหนดว่าจะสร้างภาพคมชัดหรือภาพเบลอก็ได้โดยการควบคุมความเร็วชัตเตอร์ ตัวอย่างเช่น ในการถ่ายภาพกีฬา ผู้ใช้สามารถเลือกความเร็วชัตเตอร์สูงเพื่อหยุดการเคลื่อนไหวของนักกีฬาที่เคลื่อนไหวด้วยความเร็วสูง
การใช้ความเร็วชัตเตอร์สูงช่วยให้ถ่ายภาพชั่วพริบตาที่วัตถุกำลังเคลื่อนไหวอยู่ได้ และการใช้ความเร็วชัตเตอร์ต่ำช่วยให้บันทึกเส้นทางการเคลื่อนที่ของวัตถุได้ หากต้องการถ่ายภาพรถที่กำลังเร่งความเร็ว ก็ควรใช้ความเร็วชัตเตอร์สูงที่เวลาการเปิดรับแสงไม่ต่ำกว่า 1/1000 วินาที และหากต้องการบันทึกภาพแถบแสงของรถยนต์ที่วิ่งในเวลากลางคืนหรือเส้นทางดาวตกก็ควรใช้ความเร็วชัตเตอร์ต่ำ โดยเวลาการเปิดรับแสงมากกว่า 10 วินาที
ดูเพิ่ม

รูรับแสงเป็นหลัก
ชาลีมาร์บาฆ (ศรีนคร)

สำหรับสวนที่ลาฮอร์ ดูที่ สวนชาลิมาร์ (ลาฮอร์)
| ชาลีมาร์บาฆ |
| --- | --- |
ศาลาของชาลีมาร์บาฆมองไปยังทะเลสาบดาล.

ประเภท: สวนโมกุล
ที่ตั้ง: ศรีนคร, ชัมมูและกัศมีร์, ประเทศอินเดีย
พิกัดภูมิศาสตร์: 34°8′32.48″N 74°51′46.48″E﻿ / ﻿34.1423556°N 74.8629111°E﻿ / 34.1423556; 74.8629111
พื้นที่: 12.4 เฮกตาร์ (31 เอเคอร์)
เปิดตัว: ค.ศ. 1619 A.D. (1619 A.D.)
ผู้ก่อตั้ง: จักรพรรดิชะฮันคีร์
เว็บไซต์: srinagar.nic.in
ชาลีมาร์บาฆ (Shalimar Bagh) เป็นสวนโมกุลในศรีนคร ชัมมูและกัศมีร์ ประเทศอินเดีย เชื่อมต่อกับทะเลสาบดาล สร้างขึ้นโดยจักรพรรดิชะฮันคีร์แห่งจักรวรรดิโมกุล ให้กับพระมเหสี นูร์ ชะฮันในปี 1619 สวนนี้ถือเป็นจุดสูงสุดของวิทยาพืชสวนของโมกุล ปัจจุบันเป็นสวนสาธารณะและถือเป็น "มงกุฏแห่งโมกุล"
แหล่งข้อมูลอื่น

The Herbert Offen Research Collection of the Phillips Library at the Peabody Essex Museum เก็บถาวร 2010-01-30 ที่ เวย์แบ็กแมชชีน
งูกระด้าง

| งูกระด้าง |
| --- | --- |

ภาพวาดของงูกระด้าง

ส่วนหัวของูกระด้าง
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลื้อยคลาน Reptilia
อันดับ:: กิ้งก่าและงู Squamata
อันดับย่อย:: Serpentes Serpentes
วงศ์:: วงศ์งูน้ำ Homalopsidae
สกุล:: Erpeton Erpeton Lacépède, 1800
สปีชีส์:: Erpeton tentaculatum
ชื่อทวินาม
Erpeton tentaculatum Lacépède, 1800

ชื่อพ้อง
 Erpeton tentaculatus [orth. error] Lacépède, 1800 Rhinopirus erpeton Merrem, 1820 Homalopsis herpeton Schlegel, 1837 Herpeton tentaculatum Jan, 1860
งูกระด้าง (ชื่อวิทยาศาสตร์: Erpeton tentaculatum) เป็นงูพิษอ่อนชนิดหนึ่ง อยู่ในวงศ์งูน้ำ (Homalopsidae) ซึ่งจัดเป็นเพียงชนิดเดียวเท่านั้นที่อยู่ในสกุล Erpeton
ลักษณะ

งูกระด้าง มีลำตัวสีน้ำตาลและดำ หรือบางครั้งจะพบมีสีสันที่หลากหลายมากกว่านี้ แต่ก็จะเป็นไปในกลุ่มสีที่แฝงตัวเข้ากับธรรมชาติได้ มีส่วนหัวเป็นรูปสี่เหลี่ยมแบน มีจุดเด่นที่สังเกตได้ชัด คือ มีอวัยวะที่คล้ายหนวดสั้นหุ้มด้วยเกล็ดเล็ก ๆ อยู่ 2 เส้น
มีความยาวเต็มที่ประมาณ 50–90 เซนติเมตร อาศัยอยู่ตามแหล่งน้ำในธรรมชาติต่าง ๆ รวมทั้งในนาข้าว หรือกระทั่งในแหล่งน้ำกร่อยหรือน้ำเค็มด้วย เป็นงูที่มีลักษณะแปลก คือ เมื่อถูกรบกวนหรือถูกจับจะทำตัวแข็งทื่อคล้ายกิ่งไม้ จึงเป็นที่มาของชื่อเรียกว่า "งูกระด้าง"
จากความแปลกประหลาดและไม่เป็นอันตรายนี้ อีกทั้งยังเป็นงูที่หาได้มายาก ราคาจึงไม่แพง ทำให้งูกระด้างเป็นที่นิยมเลี้ยงเป็นสัตว์เลี้ยง สำหรับผู้ที่นิยมเลี้ยงสัตว์เลื้อยคลานหรือสัตว์แปลก ๆ โดยสามารถเลี้ยงได้ในตู้ปลา โดยการจัดสภาพแวดล้อมในที่เลี้ยงให้เลียนแบบธรรมชาติ โดยใส่น้ำเพียงตื้น ๆ ให้งูพออาศัยและใช้กิ่งไม้หรือขอนไม้วางไว้ เพื่อให้งูเกาะเกี่ยวได้ ให้อาหารโดยใช้ลูกปลาขนาดเล็กที่ว่ายน้ำช้า เช่น ปลากัด, ปลาสอด และปลาหางนกยูง เป็นต้น
ซึ่งในแวดวงสัตว์เลี้ยง บางครั้งจะมีภาษาเฉพาะเรียกงูกระด้างว่า "งูอะโรวาน่า" อันเนื่องจากหนวด 2 เส้นนี้ที่แลดูคล้ายหนวดของปลาอะโรวาน่า
ถิ่นที่อยู่

แพร่กระจายพันธุ์ทั่วไปในภูมิภาคเอเชียอาคเนย์ เป็นงูที่มีพิษอ่อนมาก ไม่ปรากฏว่าพิษจะสามารถทำอันตรายมนุษย์ได้ หากินในเวลากลางคืน โดยจับปลาขนาดเล็กกินเป็นอาหาร
ชนนภัทร วิรัชชัย

| ชนนภัทร วิรัชชัย |
| --- | --- |
ชนนภัทรใน ค.ศ. 2013
เกิด:  (1988-11-14) 14 พฤศจิกายน ค.ศ. 1988 (35 ปี) กรุงเทพมหานคร ประเทศไทย
สัญชาติ: ไทย
ส่วนสูง: 5 ฟุต 9 นิ้ว (1.75 เมตร)
น้ำหนัก: 170 lb (77 kg; 12 st)
รุ่น: ไลท์เวท, เฟเธอร์เวท
ช่วงระยะ: 70.0 in (178 ซm)
รูปแบบ: ยูโด, ไอกิโด, กังฟู, ปา-กว้าจ่าง, มวยไทย, มวยสากล, มวยปล้ำ, บราซิลเลียนยิวยิตสู
ท่ายืน: เซาต์พอล
ทีม: บางกอก ไฟท์แล็บ

สถิติการต่อสู้แบบผสม
คะแนนรวม: 15
ชนะ: 9
โดยการน็อก: 5
โดยการยอม: 2
โดยการตัดสิน: 2
แพ้: 5
โดยการน็อก: 1
โดยการยอม: 1
โดยการตัดสิน: 3
ไม่มีการแข่งขัน: 1
 
ข้อมูลอื่น
นักเรียนเด่น: ริกะ อิชิเกะ
ชนนภัทร วิรัชชัย เป็นนักต่อสู้แบบผสมชาวไทย สังกัดอยู่ในสมาคมวันแชมเปียนชิพ (ONE) รุ่นเฟเธอร์เวท
ชีวิตส่วนตัว

ปัจจุบัน คบหากับริกะ อิชิเกะ ซึ่งเป็นนักต่อสู้หญิงแบบผสมชาวไทย เชื้อสายญี่ปุ่น สังกัดในสมาคมวันแชมเปียนชิพ เช่นเดียวกัน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ชนนภัทร วิรัชชัย
สถิตินักต่อสู้แบบผสมของ ชนนภัทร วิรัชชัย จากเชอร์ด็อก
ฉัตรนาค

| ฉัตรนาค |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Vitales
วงศ์:: Vitaceae
สกุล:: Leea
สปีชีส์:: L.  guineensis
ชื่อทวินาม
Leea guineensis G.Don

ฉัตรนาค (ชื่อวิทยาศาสตร์: Leea guineensis) เป็นพืชในสกุลกะตังใบ ลักษณะเป็นไม้พุ่มไม่ผลัดใบขนาดเล็กถึงปานกลาง สูง 2–3 เมตร ลำต้นสีม่วงอ่อน เมื่ออายุมากสีเข้มขึ้น ใบเป็นใบประกอบแบบขนนกสองชั้น รูปไข่แกมรูปรี ขนาด 8–10 × 10–15 เซนติเมตร ปลายใบเรียวแหลม โคนใบสอบ ขอบใบเป็นคลื่น แผ่นใบสีม่วงแดงเป็นมัน ดอกออกเป็นช่อกระจุกแยกแขนงที่ปลายยอด มีดอกย่อยจำนวนมาก กลีบดอกย่อยด้านในสีชมพู ด้านนอกสีแดง โคนกลีบดอกเชื่อมติดกันเป็นหลอดสั้น ๆ ปลายแยกเป็นแฉก 5–6 แฉก กลีบเลี้ยงสีแดงอมม่วง ออกดอกช่วงเดือนกรกฎาคม–สิงหาคม ผลเป็นผลกลม มีเนื้อนุ่ม เมื่อสุกมีสีแดงคล้ำหรือดำ
ฉัตรนาคมีถิ่นกำเนิดในเขตร้อนและกึ่งเขตร้อนของทวีปยุโรป แอฟริกา และเอเชีย ปลูกเป็นไม้ประดับเนื่องจากมีทรงพุ่มสวย โดยปลูกบนดินร่วนระบายน้ำได้ดี แสงแดดรำไรหรือครึ่งวัน ต้องการน้ำปานกลาง รากนำมาทุบใช้พอกรักษาฝีหนอง ยาต้มจากรากและใบต้มใช้เป็นยารักษาบาดแผล
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ฉัตรนาค
ข้อมูลที่เกี่ยวข้องกับ Leea guineensis ที่วิกิสปีชีส์
ขนมหม้อแกง

| --- | --- |

ชื่ออื่น: ขนมกุมภมาศ
มื้อ: ขนม
แหล่งกำเนิด: ประเทศไทย
ผู้สร้างสรรค์: มารี กีมาร์
ส่วนผสมหลัก: ไข่, แป้ง, กะทิ
 ตำราอาหาร: ขนมหม้อแกง   สื่อ: ขนมหม้อแกง
ขนมหม้อแกง หรือ ขนมกุมภมาศ เป็นขนมไทยชนิดหนึ่ง สร้างสรรโดยท้าวทองกีบม้า หรือ มารี กีมาร์ ส่วนประกอบ ในการทําคือ ไข่ แป้ง และกะทิ เป็นส่วนประกอบสําคัญนำผสมกันในถาดตามสัดส่วน
เป็นขนมที่มีแพร่หลายตั้งแต่สมัยอยอยุธยาตอนปลายจนมาถึงรัตนโกสินทร์ตอนกลาง จะมีให้ชิมกันก็เฉพาะเมืองหลวงหรือหัวเมืองใหญ่
ปัจจุบันมีการใส่ ถั่วเขียว และหอมเจียวมาผสม ที่ต้องนำถั่วเขียวมาผสมก็เพราะเป็นการลดต้นทุนเพื่อให้ชาวบ้านที่ห่างไกลและมีทรัพย์น้อยได้กินบ้างแม้จะไม่เหมือนในหัวเมือง ก็ยังใช้วัตถุดิบที่มีอยู่ในพื้นบ้านมาเป็นส่วนประกอบแทน เพราะในสมัยก่อน ตามหัวเมืองใหญ่หรือกรุงเทพจะไม่มีขนมหม้อแกงที่ใส่ถั่วเลย
ประวัติ

ขนมหม้อแกง หรือ ขนมกุมภมาศ ผู้สร้างสรรคือท้าวทองกีบม้า จากการสันนิษฐาน ขนมกุมภมาศ เป็นขนมที่เรียกชื่อตามภาชนะที่ใช้ใส่ขนม คือ หม้อทอง กุมภ แปลว่า หม้อ และ มาศ แปลว่า ทอง ดังนั้น กุมภมาศ คือ หม้อทอง ชาวบ้านได้ทำถวายพระสงฆ์ในงานบุญงานกุศล และยังคงรักษาส่วนผสมเดิม และเรียกชื่อใหม่ว่า ขนมหม้อแกง เนื่องจากคนสมัยก่อนก็จะเรียกชื่อสิ่ง ต่าง ๆ อย่างง่าย ๆ เช่น กับข้าว ที่มีน้ำจะเรียกว่า แกงขนมบางชนิดที่มีน้ำ มีส่วนผสมของกะทิก็จะเรียกว่าแกง จึงเรียกว่า ขนมหม้อแกง มากกว่าขนมหม้อทอง หรือ ขนมกุมภมาศ
ขนมอาซูรอ

Aşure ของชาวตุรกี
Aşure ของชาวตุรกี
ขนมอาซูรอหรือขนมบูโบร์ซูรอ (ภาษาตุรกี:Aşure) เป็นขนมที่ชาวไทยมุสลิมทำขึ้นในวันที่ 10 เดือนมุฮัรรอม ซึ่งเป็นเดือนแรกของปฏิทินอาหรับ ขนมชนิดนี้เป็นขนมที่ได้จากการนำอาหารหลายอย่างมารวมกันแล้วกวนให้เป็นเนื้อเดียวกันคล้ายขนมเปียกปูน ประเพณีการกวนขนมอาซูรอเริ่มจากเจ้าภาพประกาศเชิญชวนชาวบ้านว่าจะมีการกวนขนม เมื่อถึงวันนัดหมาย ชาวบ้านจะนำเครื่องปรุงขนมมารวมกันและช่วยกันกวน เมื่อเสร็จแล้วจะกล่าวขอพรพระเจ้า แล้วจึงแบ่งขนมไปกินกัน เครื่องปรุงขนมที่ใช้ได้แก่ เครื่องแกง ข้าวสาร น้ำตาล กะทิ และของที่กินได้อื่นๆ เช่น มัน กล้วย ผลไม้ เนื้อสัตว์ ไข่
เทศกาลดังกล่าวนี้เป็นเทศกาลอาชูรออ์ของชาวชีอะหฺที่ไว้อาลัยต่อการเสียชีวิตของอิหม่ามฮุเซน ชาวตุรกีเรียกขนมที่ทำในเทศกาลนี้ว่า Aşure หรือพุดดิ้งของโนอาห์ ซึ่งจะประกอบด้วยธัญพืช ผลไม้และถั่ว ซึ่งเชื่อกันว่าเป็นขนมที่ครอบครัวของโนอาห์ทำขึ้นเพื่อเฉลิมฉลองการที่พวกเขามาถึงภูเขาอารารัต ซึ่งอยู่ทางตะวันออกเฉียงเหนือของตุรกี ชาวตุรกีทำขนมนี้ในวันอาชูรออ์ เพื่อระลึกถึงการสิ้นสุดของสงครามที่คัรบาลา สูตรการทำขนมนี้ต่างกันไปในแต่ละท้องถิ่น
แหล่งข้อมูลอื่น

Annual Noah's Pudding Day  เก็บถาวร 2007-09-29 ที่ เวย์แบ็กแมชชีน
ดูเพิ่ม

วันอาชูรออ์
ก็อบลิน สเลเยอร์

| --- | --- |
ก็อบลิน สเลเยอร์
"หน้าปกของ นวนิยาย เล่มแรก"
ゴブリンスレイヤー (Goburin Sureiyā)
ชื่อภาษาอังกฤษ: Goblin Slayer
แนว: Love Comedy
ไลต์โนเวล
เขียนโดย: Kumo Kagyu
วาดภาพโดย: Noboru Kannatsuki
สำนักพิมพ์: SB Creative
สำนักพิมพ์ภาคภาษาอังกฤษ: อเมริกาเหนือ Yen Press
ในเครือ: GA Bunko
กลุ่มเป้าหมาย: เพศชาย
วางจำหน่ายตั้งแต่: 15 กุมภาพันธ์ 2559 – ปัจจุบัน
จำนวนเล่ม: 8 (หนังสือ)
มังงะ
เขียนโดย: Kōsuke Kurose
สำนักพิมพ์: Square Enix
สำนักพิมพ์ภาคภาษาอังกฤษ: อเมริกาเหนือ Yen Press
นิตยสาร: Monthly Big Gangan
กลุ่มเป้าหมาย: Seinen
วางจำหน่ายตั้งแต่: 25 พฤษภาคม 2559 – ปัจจุบัน
จำนวนเล่ม: 5 (หนังสือ)
มังงะ
Goblin Slayer Side Story: Year One
เขียนโดย: Kento Eida
สำนักพิมพ์: Square Enix
สำนักพิมพ์ภาคภาษาอังกฤษ: อเมริกาเหนือ Yen Press
นิตยสาร: Young Gangan
กลุ่มเป้าหมาย: Seinen
วางจำหน่ายตั้งแต่: 15 กันยายน 2560 – ปัจจุบัน
จำนวนเล่ม: 2 (หนังสือ)
ไลต์โนเวล
Goblin Slayer Side Story: Year One
เขียนโดย: Kumo Kagyu
วาดภาพโดย: Shingo Adachi
สำนักพิมพ์: SB Creative
สำนักพิมพ์ภาคภาษาอังกฤษ: อเมริกาเหนือ Yen Press
นิตยสาร: Young Gangan
กลุ่มเป้าหมาย: เพศชาย
ตีพิมพ์: 15 มีนาคม 2561
จำนวนเล่ม: 1
มังงะ
Goblin Slayer: Brand New Day
เขียนโดย: Masahiro Ikeno
สำนักพิมพ์: Square Enix
สำนักพิมพ์ภาคภาษาอังกฤษ: อเมริกาเหนือ Yen Press
นิตยสาร: Monthly Big Gangan
กลุ่มเป้าหมาย: Seinen
วางจำหน่ายตั้งแต่: 25 พฤษภาคม 2561 – ปัจจุบัน
อนิเมะโทรทัศน์
กำกับโดย: Takaharu Ozaki
เขียนบทโดย: Hideyuki Kurata Yōsuke Kuroda
ดนตรีโดย: Kenichirō Suehiro
สตูดิโอ: White Fox
ถือสิทธิ์โดย: มิวส์ คอมมิวนิเคชัน
เครือข่าย: AT-X, Tokyo MX, Sun TV, BS11
ฉาย:  7 ตุลาคม 2561  – ปัจจุบัน
ตอน: 12 (รายชื่อตอน)
ก็อบลินสเลเยอร์ (ภาษาญี่ปุ่น: ゴブリンスレイヤー Hepburn: Goburin Sureiyā) เป็น นวนิยายแนวดาร์กแฟนตาซี เขียนโดยคางิว คุโมะ วาดโดย คันนาซูกิ โนโบรุ เป็น มังงะ ปรับปรุงโดย Kōsuke Kurose เป็นอันดับใน นิตยสาร Monthly Big Gangan และการปรับเปลี่ยนครั้งที่สองโดย Masahiro Ikeno ในนิตยสารเดียวกัน ได้รับลิขสิทธิ โดยสำนักพิมพ์ในอเมริกาเหนือ Yen Press มีดราม่าซีดี 3 เรื่องถูกปล่อยออกมาด้วยกัน ซีรีส์โทรทัศน์ดัดแปลง โดย White Fox ออกอากาศครั้งแรกในวันที่ 7 ตุลาคม 2561
เนื้อเรื่อง

ในโลกแฟนตาซี เหล่านักผจญภัยจากดินแดนอันกว้างใหญ่ได้มาเข้าร่วมกิลด์กันเพื่อให้สัญญาสมบูรณ์สำหรับงานที่มีอยู่ นักบวชหญิงซึ่งยังไม่มีประสบการณ์ได้มาเข้าร่วมกลุ่มผจญภัยเป็นครั้งแรก และกำลังมุ่งหน้าเข้าสู่ความอันตราย ก่อนหน้าการผจญภัยครั้งแรก สัญญาที่เกี่ยวข้องกับก็อบลินได้เกิดข้อผิดพลาด หลังจากส่วนหนึ่งของปาร์ตีได้ออกไป เธอได้รับการช่วยเหลือจากชายคนหนึ่งชื่อก็อบลินสเลเยอร์ นักผจญภัยที่มีเป้าหมายเพียงอย่างเดียวคือการกำจัดก็อบลินให้หมดไป
ตัวละคร

ตัวละครในเรื่องนี้ไม่มีชื่อ แต่จะใช้ชื่อจากอาชีพแทน
ก็อบลินสเลเยอร์ (ゴブリンスレイヤー, Goblin Slayer) พากย์โดย ยูอิจิโร อูเมฮาระ
นักบวชหญิง (女神官, Onna Shinkan) พากย์โดย ยุย โองุระ
นักธนูไฮเอลฟ์ (妖精弓手, High Elf Archer) พากย์โดย นาโอะ โทยามะ
ชาแมนดวอร์ฟ (鉱人道士, Dwarf Shaman) (Dowāfu) พากย์โดย ยูอิจิ นากามูระ
นักบวชลิซาร์ด (蜥蜴僧侶, Rizādoman Sōryo) พากย์โดย โทโมกาซุ ซูงิตะ
สาววัว (牛飼娘, Ushikai Musume)
สาวกิลด์ (受付嬢, Uketsukejō)
แม่มด (魔女, Majo)
นักหอก (槍使い, Yari Tsukai)
หญิงสาวนักดาบ (剣の乙女, Tsurugi no Otome)
งุยเปียว

ขุนพลของรัฐง่อก๊ก
| งุยเปียว (เว่ย์ เหมี่ยว) |
| --- | --- |
魏邈

ขุนพลทัพขวา (右軍將軍 โย่วจฺวินเจียงจฺวิน)
ดำรงตำแหน่ง ค.ศ. ? (?) – ค.ศ. ? (?)
กษัตริย์: ซุนฮิว
 
ข้อมูลส่วนบุคคล
เกิด: ไม่ทราบ
เสียชีวิต: ไม่ทราบ
อาชีพ: ขุนพล

งุยเปียว มีชื่อในภาษาจีนกลางว่า เว่ย์ เหมี่ยว (จีน: 魏邈; พินอิน: Wèi Miǎo) เป็นขุนพลของรัฐง่อก๊กในยุคสามก๊กของจีน เจี้ยนคางฉือลู่ (建康实录) บันทึกว่างุยเปียวมีตำแหน่งเป็นขุนพลทัพขวา (右軍將軍 โย่วจฺวินเจียงจฺวิน)
ประวัติ

ในปี ค.ศ. 258 ซุนหลิมผู้สำเร็จราชการแทนพระองค์แห่งรัฐง่อก๊กปลดซุนเหลียงจักรพรรดิลำดับที่ 2 ของง่อก๊กออกจากตำแหน่งจักรพรรดิและตั้งให้ซุนฮิวขึ้นครองราชย์เป็นจักรพรรดิองค์ใหม่ ต่อมาซุนหลิมทูลขอไปยังบู๊เฉียง (武昌 อู่ชาง; ปัจจุบันคือนครเอ้อโจว มณฑลหูเป่ย์) เพื่อดูแลการป้องกันชายแดนซึ่งซุนฮิวทรงอนุญาต ภายหลังงุยเปียวทูลซุนฮิวว่า "ซุนหลิมอยู่ภายนอกจะก่อกบฏเป็นแน่" ในทำนองเดียวกัน ชีซก (施朔 ชือ ชั่ว) ผู้เป็นนายทหารยุทธพิทักษ์ (武衛士 อู่เว่ย์ชื่อ) ก็ทูลว่ามีหลักฐานว่าซุนหลิมคิดการก่อกบฏ ซุนฮิวจึงคบคิดกับขุนพลเตียวปอและเตงฮองวางแผนสังหารซุนหลิมได้สำเร็จเมื่อต้นปี ค.ศ. 259
ในนิยายสามก๊ก

ในนิยายอิงประวัติศาสตร์ในคริสต์ศตวรรษที่ 14 เรื่องสามก๊ก เล่าว่างุยเปียวร่วมกับเตงฮองและชีซกในการวางแผนจับกุมเหล่าน้องชายของซุนหลิม
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (ศตวรรษที่ 3). สามก๊กจี่ (ซานกั๋วจื้อ).
สฺวี่ ซง (ป. ศตวรรษที่ 8). เจี้ยนคางฉือลู่ (建康實錄).
ล่อกวนตง (ศตวรรษที่ 14). สามก๊ก (ซานกั๋วเหยี่ยนอี้).
| ด ค กบุคคลสำคัญในง่อก๊ก |
| --- | --- |
จักรพรรดิ:  ซุนกวน  ซุนเหลียง  ซุนฮิว  ซุนโฮ (ซุน เฮ่า) 
จักรพรรดินีและพระสนม:  เซี่ยฟูเหริน  ซีฮูหยิน  พัวฮูหยิน  ปู้ เลี่ยนชือ  ฮองฮูหยิน  จักรพรรดินีจิ้งหฺวาย  เฉฺวียน ฮุ่ยเจี่ย  จักรพรรดินีจู  จักรพรรดินีเหอ พระพันปีหลวง  เถิง ฟานหลาน 
เชื้อพระวงศ์:  ซุนเต๋ง  ซุน ลฺวี่  ซุนโฮ (ซุน เหอ)  ซุน ป้า  ซุน เฟิ่น  กิมก๋งจู๋ (ซุน หลู่ปาน)  ซุน หลู่-ยฺวี่  ซุนหวน  ซุนเสียว 
ผู้สำเร็จราชการแผ่นดิน:  ซุน เช่า  โกะหยง  ลกซุน  เปาจิด  จู จฺวี้  ซุนจุ๋น  ซุนหลิม (ซุน เชิน)  เอียงเหียง  ลู่ ข่าย  บั้นเฮ็ก  เตี๋ยวเค้า 
ขุนนางฝ่ายพลเรือน:  งอซัน  งำเต๊ก  งิมหุน  งีห้วน  จวนกี๋  จี้ เยี่ยน  ซีหอง  ตังเตียว  เตียวเจียว  เตียวอุ๋น  เทียเป๋ง  เบ้งจ๋อง  พัวโยย  เหยียมจุ้น  ฮวนฮี 
ขุนนางฝ่ายทหาร:  งุยเปียว  จวนจ๋อง  จวนตวน  จวนเต๊ก  จวนเสียง  จิวท่าย  จิวหอง  จูกัดกิ๋น  จูกัดเก๊ก  จูกัดเจ้ง  จูตี  จูหวน  จูเหียน  ชีซก  ชีเซ่ง  ชีฮู  ซงเขียม  ซุน ก้าน  ซุน ข่าย  ซุน จฺวี้  ซุนหลิม (ซุน ซิน)  ซุน เอิน  ต๋องจู  เตงอิ๋น  เตงฮอง  เตียวปอ  เตียวหิว  เตียวเอียด  เทียเภา  บิฮอง  บุนขิม  บุนเอ๋ง  บุนเฮา  พัวเจี้ยง  ลกข้อง  ลิกี๋  ลิต้าย  ลิห้อม  เล่งทอง (ลั่ว ถ่ง)  เล่งทอง (หลิง ถ่ง)  เล่าเบา  เล่าเลียก  เล่าเสง  อองตุ๋น  อีจ้วน  ฮั่นจ๋ง  ฮันต๋ง  เฮ่อ ฉี 
อื่น ๆ:  เก๋อ เสฺวียน  เฉา ปู้ซิ่ง
คิม ฮย็อน-จุง

| คิม ฮย็อน-จุง |
| --- | --- |
คิม ฮย็อน-จุงในปี 2018
ข้อมูลพื้นฐาน
เกิด:  (1986-06-06) 6 มิถุนายน ค.ศ. 1986 (38 ปี) โซล เกาหลีใต้
อาชีพ: นักแสดง นายแบบ นักเต้น นักร้อง นักแต่งเพลง
ค่ายเพลง: Henecia Incorporated

อาชีพทางดนตรี
แนวเพลง: เคป็อป เจป็อป
เครื่องดนตรี: เสียงร้อง กลอง เบส กีตาร์ เปียโน
ช่วงปี: 2005–ปัจจุบัน
ค่ายเพลง: Henecia Music KeyEast DSP Entertainment
สมาชิกของ: SS501 Gemini Band

เว็บไซต์: www.hyun-joong.com
 นักดนตรี

ลายมือชื่อ

 
นักดนตรี
| --- | --- |
ชื่อเกาหลี
ฮันกึล: 김현중
ฮันจา: 金賢重
อาร์อาร์: Gim Hyeon-jung 
เอ็มอาร์: Kim Hyŏn-chung 
คิม ฮย็อน-จุง (เกาหลี: 김현중; เกิด 6 มิถุนายน ค.ศ. 1986) เป็นนักร้องและนักแสดงชายชาวเกาหลีใต้ และเป็นสมาชิกของดับเบิลเอส 501 เป็นที่รู้จักกันดีในบทบาทของเขาในฐานะ ยุน จี ฮู (Yoon Ji Hoo) ในละครเกาหลีปี 2009 เรื่อง Boys Over Flowers ซึ่งทำให้คิมได้รับรางวัล PaekSang Arts Awards และละครเกาหลีในปลายปี 2010 เรื่อง แกล้งจุ๊บให้รู้ว่ารักในบทบาท Baek Seung Jo
เปิดตัวครั้งแรก

เมื่อวันที่ 8 มิถุนายน 2005 คิมได้เปิดตัวในวงการบันเทิงของเขาในฐานะผู้นำของวง SS501 ปรากฏตัวในปี 2006
ข้อมูลส่วนตัว

ชื่อ : คิม ฮย็อน-จุง (Kim Hyun Joong)
วันเกิด : 6 มิถุนายน พ.ศ. 2529 (ค.ศ.1986)
กรุ๊ปเลือด : B
ส่วนสูง/น้ำหนัก : 182 ซม. / 68 กก.
การศึกษา : Hanyang Industrial High School
งานอดิเรก : ว่ายน้ำ, ยกน้ำหนัก, บาสเก็ตบอล, ฟุตบอล
ความสามารถพิเศษ : เล่นกีตาร์, เปียโน, เต้น
คติ : Life in one strike
ผลงานเพลง

| --- | --- |
 เกาหลี อัลบั้ม 2011 :Break Down  2011 :Lucky  2013 :Round 3 ซิงเกิล 2008 :Thank You (고맙다)  2011 :Marry Me / Marry You  2013 :The Reason I Live(나 살아있는 건):  ญี่ปุ่น อัลบั้ม 2012: Unlimited ซิงเกิล 2012: KISS KISS / Lucky Guy  2012: HEAT  2013: Tonight
ผลงานแสดง > ภาพยนตร์

| ปี | ชื่อเรื่อง | อังกูล | บท |
| --- | --- | --- | --- |
| 2006 | Shark Bait / Pi's Story | 파이 스토리 | Voice (Korea Version) |
ผลงานแสดง > โทรทัศน์

|  ปี | ชื่อเรื่อง | อังกูล / ญี่ปุ่น | บท | ช่อง | ประเภท |
| --- | --- | --- | --- | --- | --- |
| 2005 | Nonstop 5 | 논스톱 5 | Guest Ep.208 | MBC | Sitcom |
| 2005 | Can Love Be Refilled? | 사랑도 리필이 되나요 | William | KBS2 | Sitcom |
| 2007 | Hotelier | ホテリアー | Cameo Ep.7 (with SS501) | TV Asahi | Drama |
| 2008 | Spotlight | 스포트라이트 | Cameo (with SS501) | MBC | Drama |
| 2009 | Boys Over Flowers | 꽃보다 남자 | Yoon Ji-hoo | KBS2 | Drama |
| 2010 | Playful Kiss | 장난스런 키스 | Baek Seung-jo | MBC | Drama |
| 2011 | Dream High | 드림하이 | Cameo Ep.1 | KBS2 | Drama |
| 2014 | Age of Feeling | 감격시대 | Shin Jung-tae | KBS2 | Drama |
| 2018 | When Time Stopped | 시간이 멈추는 그 때 | Moon Joon-woo | KBS W | Drama |
มิวสิกวิดีโอ

2005 2Shai – "She Laughed"
2006 Eru – "Black Glasses"
2009 Kim Joon – "Jun Be O.K"
2010 Gummy – "As A Man"
2011 Kim Hyun Joong – "제발" (Please)
2011 Kim Hyun Joong – "Break Down"
2011 Kim Hyun Joong – "Kiss Kiss"
2011 Kim Hyun Joong – "Lucky Guy"
2011 Kim Hyun Joong - "Marry You"
2012 Kim Hyun Joong - "Kiss Kiss" [Japanese version]
2012 Kim Hyun Joong - "Lucky Guy" [Japanese version]
พิธีกร

2005 – M! Countdown – Mnet
2006 – Music Core
2011 – Super K-pop Busan Concert
↑  "Kim Hyun-joong Re-signs With Key East Entertainment". KBS World. October 24, 2012.
↑